नेपालमा सरकार चलाउनेहरु जनतालाई अधिकार दिने कुरामा निकै उदार छन् । पैले पञ्चायतले शक्ति विकेन्द्रीकरण भनेर राजदरबारको अधिकार जिल्ला जिल्लामा पुर्‍यायो । रातारात बाँझो बारीमा काउली पनि फुलायो । पञ्चायत ढल्यो र पो । नत्र अहिलेसम्म नेपाली जनता कति शक्तिशाली भइसक्थे । त्यसपछि नेताहरूले देशमा प्रजातन्त्र हुँदै गणतन्त्र ल्याए । अनि उनीहरुले त सिंहदरबारै गाउँगाउँमा पुर्‍याउने भनेका छन् । यति भनेपछि सिद्धिगो नि ! त्यो क्रम नयाँ संविधान जारी भएर नयाँ सरकार चुनिएर आएसँगै शुरु पनि भइसकेको छ ।
